DA Den Europæiske Unions Tidende L 169/1

KOMMISSIONENS FORORDNING (EU) Nr. 585/2010

af 2. juli 2010

om ændring af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148 sammenholdt med artikel 4, og

ud fra følgende betragtninger:

(1) I artikel 19a i Kommissionens forordning (EF) nr. 2535/2001 (2) henvises der til toldkontingenter, der forvaltes i henhold til artikel 308a, artikel 308b og artikel 308c, stk. 1, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3). Til disse kontingenter hører også de kontingenter, som er omhandlet i Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande (4).

(2) I 2008 blev der indgået en aftale i form af brevveksling mellem Det Europæiske Fællesskab og Staten Israel om gensidige liberaliseringsforanstaltninger for landbrugsprodukter, forarbejdede landbrugsprodukter og fisk og fiskevarer, udskiftning af protokol 1 og 2 og bilagene hertil og ændringer til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side. Denne aftale, der i det følgende benævnes »aftalen«, blev godkendt ved Rådets afgørelse 2009/855/EF (5).

(3) Ifølge aftalen fastsættes der nye toldkontingenter for landbrugsprodukter og forarbejdede landbrugsprodukter med oprindelse i Israel.

(4) Ved forordning (EF) nr. 747/2001, som ændret ved Kommissionens forordning (EF) nr. 1154/2009 (6), blev kontingentet for det mejeriprodukt, der henhører under KN-kode 0404 10, derfor forhøjet pr. 1. januar 2010.

(5) Forordning (EF) nr. 2535/2001 bør derfor ændres i overensstemmelse hermed.

(6) Den foreslåede ændring bør anvendes fra den 1. januar 2010, hvor aftalen trådte i kraft, og fra hvilket tidspunkt ændringen af forordning (EF) nr. 747/2001 skulle anvendes.

(7) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

VEDTAGET DENNE FORORDNING:

Artikel 1

Punkt 2 i bilag VIIa til forordning (EF) nr. 2535/2001 affattes således:

»2. Toldkontingent under bilag VII til forordning (EF) Nr. 747/2001 for så vidt angår visse landbrugsprodukter med oprindelse i Israel Kontingent nr. KN-kode Varebeskrivelse (7) Gældende toldsats Årlige mængder (tons) (grundlag = kalenderår) 09.1302 0404 10 Valle og modificeret valle Fritaget 1 300

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. januar 2010.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 2. juli 2010. På Kommissionens vegne José Manuel BARROSO Formand

(1) EUT L 299 af 16.11.2007, s. 1.

(2) EFT L 341 af 22.12.2001, s. 29.

(3) EFT L 253 af 11.10.1993, s. 1.

(4) EFT L 109 af 19.4.2001, s. 2.

(5) EUT L 313 af 28.11.2009, s. 81.

(6) EUT L 313 af 28.11.2009, s. 52.

(7) Varebeskrivelsen skal uanset reglerne for fortolkning af den kombinerede nomenklatur kun betragtes som vejledende, idet KN-koden anvendes i forbindelse med præferenceordningerne i dette bilag. Hvor der er anvendt ex KN-kode, bestemmes præferenceordningen ved samtidig anvendelse af KN-koden og en tilhørende beskrivelse.«